Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1774

c) a radioaktív anyagok kibocsátásának csökkentésére és annak biztosítására, hogy bármely kibocsátás az elõírt határérték alatt maradjon. 4.040. Meg kell határozni azon biztonsági funkciók összességét, amelyeket a kutatóreaktor egyes rendszereinek, rendszerelemeinek, épületszerkezeteinek és épületeinek teljesítenie kell a 4.039. számú pontban leírt alapvetõ tervezési követelmények maradéktalan teljesítése érdekében. 4.041. A biztonsági funkciókat, továbbá az ezen funkciók ellátását biztosító rendszereket, rendszerelemeket, helyiségeket és az azokat alkotó épületszerkezeteket biztonsági osztályba kell sorolni, melyen belül az egyes komponensek az esetleges meghibásodásuk/degradációjuk nukleáris biztonságra való hatása alapján tovább kategorizálhatók. 4.042. A helyiségek és az azokat alkotó épületszerkezetek osztályát az általuk ellátott biztonsági funkció osztálya, illetve a bennük elhelyezett vagy hozzájuk kapcsolódó legmagasabb biztonsági osztályba sorolt komponens osztálya határozza meg. 4.043. A biztonsági osztályba sorolás alapján meg kell határozni a biztonsági rendszerekkel, rendszerelemekkel, épületszerkezetekkel és épületekkel, továbbá a kapcsolódó tevékenységekkel (pl. karbantartás, anyagvizsgálat, hegesztés) szemben támasztandó minõségirányítási követelményeket. 4.2.3. A tervezési alap 4.044. A tervezési alap azon információk összessége, amelyek azonosítják azokat a specifikus funkciókat, amelyeket a kutatóreaktornak, a szerkezetnek, rendszernek vagy rendszerlemnek az élettartama során teljesítenie kell, beleértve a meghatározó paraméterek azon tartományát, amelyen belül a funkcionális követelmények fennállnak. A határértékek az általánosan elfogadott gyakorlatnak megfelelõ mérnöki becslésbõl származtathatók, illetve a tervezési üzemzavarok hatásának elméleti vagy kísérleti analízisébõl, megkövetelve, hogy az adott szerkezet, rendszer vagy rendszerelem teljesesíti a funkcionális követelményeket. 4.2.4. A feltételezett kezdeti események 4.045. A tervezés során, feltételezett kezdeti eseményként mindazon biztonságot veszélyeztetõ eseményeket figyelembe kell venni, melyek:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes